
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                           
ŞTIINŢĂ, TINERET ŞI SPORT                                                                                        
Bucureşti, 15 septembrie 2005                                                                                                      
Nr.29/183                                                                                                                                            
R A P O R T
asupra propunerii legislative pentru modificarea şi completarea Legii nr.128/1997 

privind Statutul Personalului didactic. 
1. În conformitate cu prevederile art.89 din Regulamentul Camerei Deputaţilor, republicat, cu adresa nr. PL-x 297/06.09.2005, Comisia pentru învăţământ, ştiinţă, tineret şi sport a Camerei Deputaţilor a fost sesizată, în fond, spre dezbatere, cu propunerea legislativă pentru modificarea şi completarea Legii nr.128/1997 privind Statutul personalului didactic. La dezbaterea proiectului de lege Comisia a avut în vedere avizul Consiliului Legislativ, precum şi Punctul de vedere al Guvernului României.
Legea 128/1997 privind Statutul personalului didactic, prezintă prin articolul 10, alin.1, lit a) o interdicţie legată de transferul cadrelor didactice din mediul rural în cel urban, încălcând Legea privind aprobarea O.G. nr.137/2000 pentru prevenirea şi sancţionarea tuturor formelor de discriminare, art.1., alin.2, lit. j), încălcându-se principiul conform căruia la studii egale, drepturi egale. Prezenta propunere legislativă elimină această situaţie de contradicţie. 
2. În raport de obiectul şi conţinutul său, fiind incidente prevederile art.73 alin.(3), lit.n) din Constituţia României, proiectul de lege face parte din categoria legilor organice.


3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor, reprezentanţi ai federaţiilor sindicale din învăţământ.

4. La lucrările comisiei au fost prezenţi toţi membrii Comisiei. Raportul a fost adoptat în şedinţa din 14.09.2005, cu unanimitate de voturi.
5. Potrivit art.75, alineatele (1) şi (3) din Constituţia României, republicată, şi art.86 din Regulamentul Camerei Deputaţilor, Camera Deputaţilor este prima cameră sesizată.

În urma dezbaterii, Comisia propune respingerea propunerii legislative din următoarele motive:
· prevederile actuale nu împiedică accesul atât în mediul urban, cât şi rural a celor care au absolvit acelaşi tip de studii, pe bază de concurs;
· adoptarea proiectului de lege ar deschide calea unor migraţii ale cadrelor didactice, care ar afecta atât mediul rural, cât şi cel urban. 
                 PREŞEDINTE                                                                                               SECRETAR
           Lia Olguţa VASILESCU                                                                                    Mihai Radan
                                                                                                                                                        Consilieri:
                                                                                                                                                                                                        Simion Cioată

                                                                                                                                                                                                           Ioan Ianoş

